pythainlp/thai-wiki-dataset-v3 huggingface dataset:
พรรคประชาธรรมไทย

พรรคประชาธรรมไทย พรรคการเมืองของไทยที่ได้ยื่นจดจองชื่อพรรคต่อ คณะกรรมการการเลือกตั้ง หรือ กกต. เป็นลำดับที่ 53/2561 เมื่อวันที่ 9 มีนาคม พ.ศ. 2561 โดยมีนาย พิเชษฐ สถิรชวาล อดีตรัฐมนตรีว่าการกระทรวงคมนาคม, อดีตรัฐมนตรีช่วยว่าการกระทรวงอุตสาหกรรม, อดีตผู้อำนวยการ องค์การขนส่งมวลชนกรุงเทพ หรือ ขสมก., อดีตเลขาธิการ คณะกรรมการกลางอิสลามแห่งประเทศไทย และอดีตผู้แทนการค้าไทย เป็นผู้ยื่นคำร้องขอ และเคยได้รับเลือกตั้งสมาชิกสภาผู้แทนราษฎร ในปี 2562 จำนวน 1 ที่นั่ง
== ประวัติ ==
พรรคประชาธรรมไทย ได้รับหนังสือรับจดแจ้งจัดตั้งพรรคจาก กกต. และนายทะเบียนพรรคการเมือง เมื่อวันที่ 20 เมษายน พ.ศ. 2561 ต่อมาในวันอาทิตย์ที่ 6 พฤษภาคม พ.ศ. 2561 ทางพรรคได้จัดประชุมใหญ่สามัญครั้งที่ 1 ที่ โรงแรมมิราเคิลแกรนด์ เพื่อรับรองระเบียบ ข้อบังคับ อุดมการณ์และนโยบายของพรรครวมถึงเพื่อทำการเลือกหัวหน้าพรรค เลขาธิการพรรคและคณะกรรมการบริหารพรรคโดยในงานได้มีนักร้องลูกทุ่ง นักแสดง และนักแต่งเพลงลูกทุ่งเข้ามาร่วมเป็นสมาชิกพรรคเช่น รังษี เสรีชัย ไกรลาศ เกรียงไกร รุ่งเพชร แหลมสิงห์ และ ณพนรรจ์ ขวัญประภา โดยผลการเลือกตั้งปรากฏว่านายพิเชษฐ ได้รับเลือกเป็นหัวหน้าพรรคคนแรก ส่วนนายปณชัย แดงอร่าม เป็นเลขาธิการพรรคคนแรก และได้มีการจดทะเบียนจัดตั้งพรรคต่อ กกต. เมื่อวันศุกร์ที่ 25 พฤษภาคม พ.ศ. 2561 แต่ในเวลาต่อมาทางพรรคได้ถอนคำขอจดทะเบียนจัดตั้งพรรคหลังจากคณะกรรมการบริหารพรรคจำนวน 6 คนได้ขอลาออกจากตำแหน่งและสมาชิกพรรคประชาธรรมไทย โดยได้มีการยื่นจดทะเบียนจัดตั้งพรรคเป็นครั้งที่ 2 ต่อ กกต. เมื่อวันจันทร์ที่ 10 กันยายน พ.ศ. 2561
กระทั่งวันอังคารที่ 30 ตุลาคม พ.ศ. 2561 ในการประชุมคณะกรรมการการเลือกตั้ง ครั้งที่ 58/2561 (22) ที่ประชุมมีมติรับจดทะเบียนจัดตั้งพรรคประชาธรรมไทย ต่อมาในการประชุมคณะกรรมการบริหารพรรคประชาธรรมไทยเมื่อวันจันทร์ที่ 9 สิงหาคม ปี พ.ศ. 2564 ที่ประชุมคณะกรรมการบริหารพรรคได้มีมติให้ยุบเลิกพรรคและได้ยื่นเรื่องการยุบเลิกพรรคไปยัง กกต. ซึ่งทาง กกต. ก็อนุมัติรับรองการยุบเลิกพรรคแล้ว ซึ่ง นายพิเชษฐ์ ได้ให้สัมภาษณ์ว่าเตรียมย้ายไปสังกัด พรรคพลังประชารัฐ ตามรอยนาย ไพบูลย์ นิติตะวัน อดีตหัวหน้า พรรคประชาชนปฏิรูป และพลตำรวจเอก ยงยุทธ เทพจำนงค์ อดีตหัวหน้า พรรคประชานิยม ที่ยุบเลิกพรรคและย้ายมาสังกัดพรรคพลังประชารัฐ
== คณะกรรมการบริหารพรรคประชาธรรมไทย ==
== ประวัติการทำงานในรัฐสภา ==
== อ้างอิง ==
== แหล่งข้อมูลอื่น ==
ป
ป
พรรคประชาธรรมไทย
อีซาเบลา (จังหวัดบาซีลัน)

นครอีซาเบลา (เตาซุก: Bandar Isabela; ชาบากาโน: Ciudad de Isabela; Lungsod ng Isabela) เป็นนครระดับที่ 4 ในเขตตังไวนางซัมบวงกา ประเทศฟิลิปปินส์ มีประชากร 112,788 คนในปี ค.ศ. 2015 เมืองมีชื่อเรียกอีกชื่อว่า อีซาเบลาเดอบาซีลัน เพื่อป้องกันความสับสนกับจังหวัดอีซาเบลาบนเกาะลูซอน แม้ว่าพื้นที่ของจังหวัดบาซีลัน ซึ่งเป็นที่ตั้งเชิงภูมิศาสตร์ของตัวเมือง จะอยู่ในเขตปกครองตนเองในมินดาเนามุสลิม (ARMM) แต่ตัวเมืองอีซาเบลากลับถูกจัดให้อยู่ในเขตตังไวนางซัมบวงกา
ผู้คนในเมืองส่วนใหญ่นับถือโรมันคาทอลิกและอิสลาม และมีการค้าขายกับชาวชาวจีนตะวันออก นอกจากนี้ในตัวเมืองยังมีผู้อพยพจากไต้หวันและเกาหลีใต้อีกด้วย
== ภูมิอากาศ ==
== อ้างอิง ==
== แหล่งข้อมูลอื่น ==
Philippine Standard Geographic Code
Philippine Census Information
จังหวัดบาซีลัน
เขตตังไวนางซัมบวงกา
อ
ปากาดีอัน

นครปากาดีอัน (Lungsod ng Pagadian; เซบัวโน: Dakbayan sa Pagadian; ชาบากาโน: Ciudad de Pagadian) เป็นเมืองศูนย์กลางของจังหวัดตีโมกซัมบวงกา ประเทศฟิลิปปินส์ และเป็นศูนย์กลางของเขตตังไวนางซัมบวงกา และยังเป็นเมืองที่มีประชากรมากเป็นอันดับที่ 2 ของภูมิภาค รองจากซัมบวงกาซิตี ปากาดีอันมีประชากร 199,060 คนในปี ค.ศ. 2015
เอกลักษณ์ของเมืองปากาดีอัน คือ รถสามล้อที่ถูกออกแบบให้สามารถขับขึ้นเนินได้ และเป็นเมืองเดียวในฟิลิปปินส์ที่ระบบขนส่งมีความเอียง 25-40 องศา
== อ้างอิง ==
== แหล่งข้อมูลอื่น ==
Pagadian City
Philippine Standard Geographic Code
Philippine Census Information
Pagadian City Geography (retrieved: 28 March 2009)
Pagadian's Website
Basic Facts for Pagadian
จังหวัดซัมบวงกาเดลซูร์
เมืองในประเทศฟิลิปปินส์
อีปีล (จังหวัดซัมบวงกาซีบูไก)

เทศบาลอีปีล (เซบัวโน: Lungsod sa Ipil; ชาบากาโน: Municipalidad de Ipil; Bayan ng Ipil) เป็นเมืองศูนย์กลางประจำจังหวัดซัมบวงกาซีบูไก ประเทศฟิลิปปินส์ ในปี ค.ศ. 2015 มีประชากร 74,656 คน จึงเป็นเมืองที่มีประชากรมากที่สุดในจังหวัดซัมบวงกาซีบูไก
อีปีลใช้เวลาเดินทาง 3 ชั่วโมงจากเมืองใหญ่อย่างดีโปโลก ปากาดีอัน และซัมบวงกาซิตี เมืองอีปีลมีท่าเรือทะเลที่อยู่ห่างจากใจกลางเมืองประมาณ 4 กิโลเมตร ท่าอากาศยานอีปีลตั้งอยู่ในบารังไกย์ซานีโตอีปีลซัมบวงกาซีบูไก อยู่ริมทางหลวงสายแพน-ฟิลิปปินส์ และเป็นสนามบินแห่งเดียวในจังหวัดซัมบวงกาซีบูไก
== อ้างอิง ==
== แหล่งข้อมูลอื่น ==
Official Website of the Municipality of Ipil
Philippine Standard Geographic Code
Philippine Census Information
DILG-Zamboanga Sibugay
จังหวัดซัมบวงกาซีบูไก
อ
มิสเตอร์ยูนิเวอร์แซลแอมบาสซเดอร์ไทยแลนด์ 2015

มิสเตอร์ยูนิเวอร์แซลแอมบาสซเดอร์ไทยแลนด์ 2015 เป็นการประกวดมิสเตอร์ยูนิเวอร์แซลแอมบาสซเดอร์ไทยแลนด์ครั้งที่ 1  ณ ศูนย์การค้าเดอะมอลล์ ช็อปปิ้ง เซ็นเตอร์, นครราชสีมา, ประเทศไทย โดยผู้ชนะการประกวดในครั้งนี้ คือ กฤชฎา จำปาแก้ว ซึ่งจะได้เป็นตัวแทนประเทศไทยเข้าร่วมประกวดมิสเตอร์ยูนิเวอร์แซลแอมบาสซเดอร์ 2015
== ผลการประกวด ==
=== ลำดับ ===
== ผู้เข้าประกวด ==
14 ผู้เข้าประกวดที่ได้รับการยืนยัน:
== อ้างอิง ==
==แหล่งข้อมูลอื่น ==
การประกวดความงามชายในประเทศไทย
ประเทศไทยในปี พ.ศ. 2558
อะเลคซันดร์ เนฟสกี (ภาพยนตร์)

อะเลคซันดร์ เนฟสกี (Алекса́ндр Не́вский) เป็นภาพยนตร์อิงประวัติศาสตร์จากสหภาพโซเวียต กำกับโดย เซียร์เกย์ ไอเซนสไตน์ ภาพยนตร์แสดงถึงความพยายามบุกเมืองนอฟโกรอดในช่วงคริสต์ศตวรรษที่ 13 โดยอัศวินทิวทอนิกของจักรวรรดิโรมันอันศักดิ์สิทธิ์แต่พ่ายแพ้ต่อกองทัพของเจ้าชายอะเลคซันดร์ ซึ่งเป็นที่รู้จักในชื่อ อะเลคซันดร์ เนฟสกี
ไอเซนสไตน์ ผลิดภาพยนตร์ร่วมกับดมีตรี วาซีเยฟ และเขียนบทร่วมกับปิออตร์ ปัฟเลนโค พวกเขาได้รับมอบหมายให้ตรวจสอบให้แน่ใจว่าไอเซนสไตน์ไม่ได้หลงเข้าไปในแนวคิด "formalism" และเพื่ออำนวยความสะดวกต่อการถ่ายทำในตารางเวลาที่เหมาะสม ภาพยนตร์ผลิตโดย Goskino ผ่านทางสตูดิโอภาพยนตร์มอสฟิล์ม โดยที่ Nikolai Cherkasov ถูกรับบทเป็นอะเลคซันดร์ เนฟสกี และประพันธ์ดนตรีประกอบโดย เซียร์เกย์ โปรโคเฟียฟ อะเลคซันดร์ เนฟสกี เป็นหนึ่งในภาพยนตร์เสียงในฟิล์มสามเรื่องแรกของไอเซนสไตน์ที่เป็นที่นิยมและได้รับความนิยมสูงสุด ในปี 2484 ไอเซนสไตน์, ปัฟเลนโค, Cherkasov และ Abrikosov ได้รับรางวัล Stalin Prize สำหรับภาพยนตร์เรื่องนี้
ในปี 2521 ภาพยนตร์เรื่องนี้ถูกจัดอยู่ใน 1 ใน 100 ภาพยนตร์ที่ดีที่สุดในโลกจากการสำรวจความคิดเห็นที่จัดโดยสำนักพิมพ์ Arnoldo Mondadori Editore ของอิตาลี
== อ้างอิง ==
== แหล่งข้อมูลอื่น ==
Criterion Collection essay by J. Hoberman 
Alexander Nevsky at official Mosfilm site with English subtitles
Nevsky: The Graphic Novel website
ภาพยนตร์ที่ออกฉายในปี พ.ศ. 2481
ภาพยนตร์รัสเซีย
ภาพยนตร์โซเวียต
ภาพยนตร์สงครามที่สร้างจากเหตุการณ์จริง
มิสเตอร์เนชันแนลไทยแลนด์ 2018

มิสเตอร์เนชันแนลไทยแลนด์ 2018 เป็นการประกวดมิสเตอร์เนชันแนลไทยแลนด์ครั้งที่ 2 การประกวดรอบตัดสินจัดขึ้นเมื่อวันที่ 3 มีนาคม พ.ศ. 2561 ณ เดอะ เวสทิน แกรนด์ สุขุมวิท กรุงเทพมหานคร, ประเทศไทย โดยผู้ชนะการประกวดในครั้งนี้ คือ ณัฐชนน สินกล่ำ ซึ่งจะได้เป็นตัวแทนประเทศไทยเข้าร่วมประกวดมิสเตอร์เนชันแนล 2018
== ผลการประกวด ==
=== ลำดับ ===
== รางวัลพิเศษ ==
== ผู้เข้าประกวด ==
17 ผู้เข้าประกวดที่ได้รับการยืนยัน:
== อ้างอิง ==
==แหล่งข้อมูลอื่น ==
มิสเตอร์เนชันแนลไทยแลนด์
ประเทศไทยในปี พ.ศ. 2561
การประกวดความงามชายในประเทศไทย
อุลูมกุรอาน

อุลูมกุรอาน ((علوم قرآن) คือศาสตร์ต่างๆที่เกี่ยวข้องกับอัลกุรอาน ซึ่งมีขอบเขตที่กว้างขวางและรวบรวมศาสตร์ต่างๆ เช่น การตีความ,ตัจวีด,วิชากิรออัตกุรอาน,ที่มาของการลงอายะฮ์กุรอาน,วิชาวาทศาสตร์ของอายะฮ์กุรอาน,ประวัติศาสตร์ความเป็นมาของกุรอานจนถึงฮีโมเนติก(อรรถปริวรรตศาสตร์) อุลูมกุรอานเป็นคำศัพย์เฉพาะในเรื่องที่เกี่ยวข้องกับการรู้จักกับอัลกุรอานตลอดจนแง่มุมต่างๆของคำภีร์นี้ และ เป้าหมายก็คือการรับรู้ในแง่มุมต่างๆที่เกี่ยวกับกุรอานโดยครอบคลุมไปถึงประวัติศาสตร์และการตีความภายนอกและเนื้อหาเพื่อที่จะใช้ประโยชน์อย่างสูงสุดทางหลักศาสนาและวิทยาการต่างๆ บางส่วนจากศาสตร์นี้มีความเป็นมาที่ยาวนานในอิสลาม แต่ว่าบางส่วนของศาสตร์นี้เช่นฮีโมเนติก(อรรถปริวรรตศาสตร์)เป็นเรื่องใหม่ของอุลูมกุรอาน เช่นประวัติศาสตร์ความเป็นมาของกุรอานถูกหยิบยกมาน้อยมาก แต่ด้วยกับการค้นคว้าต่างๆของนักบูรพาคดีทำให้ศาสตร์นี้ขยายกว้างขึ้น อุลูมกุรอานเป็นคำที่กว้างในศาสตร์ต่างๆที่เกี่ยวกับกุรอาน ส่วนมากจะใช้ในภาษาอาหรับและฟารซีและในภาษาอังกฤษไม่มีคำที่เทียบเคียงได้ ถึงแม้ว่าศาศตร์ต่างๆที่มีอยู่ในปัจจุบันจะสามารถเทียบคำภาษาอังกฤษได้ก็ตาม
== ประวัติศาสตร์ของ กุรอานวิทยา ==
หนังสือ อัลอิตกอน ฟีอุลูมิลกุรอาน เขียนโดยยะลาลุดดีนซุยูฏี เป็นหนึ่งในหนังสือเล่มแรกที่เขียนเกี่ยวกับวิชาการกุรอาน
== ผลงานอันโดดเด่นในงานเขียนด้านวิชาการกุรอาน ==
อัลอิตกอนฟีอุลูมิลกุรอาน เขียนโดยยะลาลุดดีนซุยูฏี ศตวรรษที่เก้าและสิบ กอมะรี (م-۹۱۱)
อัตตัมฮีด ฟีอุลูมิลกุรอานเขียนโดยอายะตุลลอฮ์ มุฮัมหมัดฮาดี มะอ์ริฟัต ศตวรรษที่สิบห้า กอมะรี
== ศาสตร์ต่างๆที่ถูกพูดถึงในอุลูมกุรอาน ==
ศาสตร์เหล่านั้นเช่น
วิชาประวัติกุรอาน
วิชาตัฟซีร
วิชาเกี่ยวกับการอ่าน ตัจวีดและตัรตีล
วิชาลายอักษรกุรอาน กล่าวคือการทำความรู้จักวิวัฒนาการลายอักษรกุรอาน ลายอักษรโบราณ
วิชาด้านปาฏิหาริย์ของกุรอาน
วิชาสาเหตุการประทานลงมา
วิชาเกี่ยวกับนาซิคและมันซูค
วิชาเกี่ยวกับมุฮ์กัมและมุตะชาบิฮ์
วิชาเกี่ยวกับโองการมักกียะฮ์และมะดะนียะฮ์
วิชาของการใส่สละ
วิชาเกี่ยวกับการทำความรู้จักคำต่างๆในกุรอาน(วอเยกอนเชนอซี)
วิชาเกี่ยวกับเรื่องเล่า
ฟิกฮ์กุรอาน
โวหารแห่งคำภีร์กุรอาน
ตัจวีด
วิชาการอ่านกิริอัตกุรอาน
ฆอรีบุลกุรอาน
วิชาเกี่ยวกับที่มาของการลงอายะฮ์กุรอาน
วิชา hermeneutics(อรรถปริวรรตศาสตร์)
== อ้างอิง ==
สโมสรฟุตบอลลูกาโน

สโมสรฟุตบอลลูกาโน เป็นสโมสรฟุตบอลอาชีพสวิตเซอร์แลนด์ ตั้งอยู่ที่เมืองลูกาโน ประเทศสวิตเซอร์แลนด์ สโมสรเคยเปลี่ยนไปใช้ชื่อ "เอซีลูกาโน" ในปี ค.ศ. 2004 และกลับมาใช้ชื่อเดิมในปี ค.ศ. 2008 สนามเหย้าของสโมสรคือสนามกีฬาคอร์นาเรโด ปัจจุบันกำลังแข่งขันในสวิสซูเปอร์ลีก โดยเล่นบนลีกสูงสุดต่อเนื่องมาตั้งแต่ปี ค.ศ. 2015
== ผลงานระดับทวีปยุโรป ==
== เกียรติประวัติ ==
สวิสซูเปอร์ลีก: 1937–38, 1940–41, 1948–49
สวิสคัพ: 1930–31, 1967–68, 1992–93
สวิสแชลเลนจ์ลีก: 2014–15
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
ล
ล
สโมสรฟุตบอลบอร์เนียว ซามารินดา

สโมสรฟุตบอลบอร์เนียว ซามารินดา เป็นสโมสรฟุตบอลอินโดนีเซีย ตั้งอยู่ที่ซามารินดา จังหวัดกาลีมันตันตะวันออก ประเทศอินโดนีเซีย ปัจจุบันลงเล่นในลีกาซาตู ฉายาของสโมสรคือ โลมา
== ประวัติ ==
สโมสรฟุตบอลบอร์เนียวถูกก่อตั้งโดยอดีตผู้สนับสนุนของสโมสรปูตราซามารินดา ที่ไม่พอใจที่ทีมของพวกเขาไม่ประสบความสำเร็จใด ๆ โดยทางบริษัทเปเต นาฮูซัมปราตามาอินโดเนซียา ได้ซื้อสโมสรเปอร์เซบาซูเปอร์บังกาลัน เมื่อวันที่ 7 มีนาคม ค.ศ. 2014 ทำให้สโมสรได้สิทธิ์แข่งขันลีกาอินโดนีเซียพรีเมียร์ดิวิชัน และได้เปลี่ยนชื่อสโมสรเป็นสโมสรฟุตบอลปูซามานียาบอร์เนียว
สโมสรเลื่อนชั้นสู่อินโดนีเซียซูเปอร์ลีก จากการเอาชนะการยิงลูกโทษต่อเปเอ็ซเกเจจียามิซ ในรอบรองชนะเลิศของอินโดนีเซียพรีเมียร์ดิวิชัน ฤดูกาล 2014 ต่อมาวันที่ 27 พฤศจิกายน ค.ศ. 2014 บอร์เนียวคว้าแชมป์แรกของสโมสร ซึ่งเป็นแชมป์พรีเมียร์ดิวิชัน จากการเอาชนะสโมสรเปอร์ซีวาวาเมนา 2–1 ในนัดชิงชนะเลิศ
สโมสรเปลี่ยนชื่อจาก "บอร์เนียว" เป็น "บอร์เนียว ซามารินดา" โดยเพิ่มชื่อเมืองซามารินดาที่ตั้งของสนามเหย้าต่อท้ายในฤดูกาล 2022–23
== ผู้สนับสนุน ==
ซูซูกิเซ็นสัญญาเป็นผู้สนับสนุนของสโมสรด้วยระยะเวลา 2 ปี เมื่อวันที่ 22 เมษายน ค.ศ. 2014 ต่อมาวันที่ 2 พฤษภาคม ค.ศ. 2014 บันกัลติมได้เข้ามาเป็นผู้สนับสนุนบนเสื้อแข่งขัน ทั้งเหย้าและเยือน
=== ผู้ผลิตชุดแข่งขัน ===
ทาวน์ 2014–2015
ซัลโว 2015–2017
ไนกี้ 2018
== สนามเหย้า ==
สนามเหย้าในปัจจุบันคือ สนามกีฬาเซอกีรี และสนามกีฬาปาลารัน ส่วนสนามฝึกซ้อมคือ สนามกีฬาเซิมปาจา
==  เกียรติประวัติ ==
ลีกาอินโดนีเซียพรีเมียร์ดิวิชัน
* ชนะเลิศ: 2014
อีสต์บอร์เนียวกอฟเวนเนอร์สคัพ
* ชนะเลิศ: 2016
เพรสสิเดนท์สคัพ
* ชนะเลิศ: 2017
== อ้างอิง ==
== แหล่งข้อมูลอื่น ==
Pusamania Borneo F.C.  at Liga Indonesia 
บ
บ
จังหวัดกาลีมันตันตะวันออก
เอมิ ซากุระ

เอมิ โมโตะกาวะ  เป็นนักมวยปล้ำหญิงชาวญี่ปุ่น ที่รู้จักในนามของ เอมิ ซากุระ หลังจากเริ่มต้นอาชีพของเธอใน International Wrestling Association of Japan ในเดือนสิงหาคม ค.ศ. 1995 ซากุระได้ทำงานให้กับสมาคมหลายแห่งในญี่ปุ่น ,ได้รับรางวัลมากมายหลายรางวัล ,ก่อนที่จะก่อตั้งสมาคมขึ้นเองชื่อ Ice Ribbon ในต้นปี ค.ศ. 2006 เธอเป็นแชมป์ ICE×60 ของIce Ribbon 2 สมัย และแชมป์ International Ribbon Tag Team ของIce Ribbon 5 สมัย เธอยังเป็นแชมป์แทกทีมของ Daily Sports Women's และของ JWP ในปี ค.ศ. 2009 และแชมป์ NEO Single and NWA Women's Pacific
ในปี 2012 เอมิ ได้ก่อตั้งสมาคม Gatoh Move Pro Wrestling ในกรุงเทพ, ประเทศไทย
==เกี่ยวกับมวยปล้ำ==
ท่าไม้ตาย
*Ice Driver (Double underhook overhead gutwrench flipped sideways into a powerslam)
*La magistral
*Nyan Nyan Press (450° splash)
ท่าเอกลักษณ์
*Choux Cream (High-angle Gory special backbreaker drop)
*Lifting double underhook backbreaker
*Mongolian chop
*Moonsault
*Reverse STO, sometimes preceded by an STO backbreaker
*Rolling Future (Discus double chop)
*Sakura Emi 70kg / 60kg / 40kg (Running crossbody to a cornered opponent, with theatrics)
*Sitout double underhook powerbomb
*Smash Mouth (Inverted facelock spun out into a DDT)
*Surfboard
*Trouble Clutch (Arm trap single leg Boston crab)
เพลงเปิดตัว
*"Sakura Ebichu" โดย Ice Ribbon-Project
*"Sakura Go Round" โดย Ice Ribbon-Project
==ผลงานทั้งหมด==
All Japan Women's Pro-Wrestling
*AJW Championship (1 time)
Dramatic Dream Team / DDT Pro-Wrestling
*Ironman Heavymetalweight Championship (5 times)
Gatoh Move Pro Wrestling
*Asia Dream Tag Team Championship (1 time, current) – with Masahiro Takanashi
Ice Ribbon
*ICE×60 Championship (2 times)
*Ice Ribbon 24 no Hitomi Championship (1 time)
*International Ribbon Tag Team Championship (5 times) – with Kaori Yoneyama (1), Nanae Takahashi (1), Ray (1), Makoto (1), and Tsukushi (1)
International Wrestling Association of Japan
*AWF World Women's Championship (2 times)
*IWA Triple Crown Championship (4 times)
*IWA World Heavyweight Championship (1 time)
*IWA World Junior Heavyweight Championship (1 time)
JWP Joshi Puroresu
*Daily Sports Women's Tag Team Championship (2 times) – with Kaori Yoneyama
*JWP Openweight Championship (1 time)
*JWP Tag Team Championship (2 times) – with Kaori Yoneyama
*Best Bout Award (2012) with Kaori Yoneyama vs. Arisa Nakajima and Command Bolshoi on August 19
*Enemy Award (2009, 2012)
NEO Japan Ladies Pro Wrestling
*NEO Single Championship (1 time)
*NEO Tag Team Championship (1 time) – with Yoshiko Tamura
*NWA Women's Pacific Championship (1 time)
*Mid Summer Tag Tournament VIII (2009) – with Nanae Takahashi
 EVE
* EVE Championship (1 time)
Tokyo Sports
*Joshi Puroresu Grand Prize (2009)
==อ้างอิง==
==แหล่งข้อมูลอื่น==
Official Gatoh Move Pro Wrestling website  
Gatoh Move Pro Wrestling profile 
Southside Wrestling Entertainment profile
Official blog 
บุคคลที่เกิดในปี พ.ศ. 2519
นักมวยปล้ำอาชีพหญิงชาวญี่ปุ่น
นักแสดงหญิงชาวญี่ปุ่น
บุคคลที่ยังมีชีวิตอยู่
กรรมการมวยปล้ำอาชีพ
ผู้ฝึกสอนมวยปล้ำอาชีพ
นักมวยปล้ำสวมหน้ากาก
เฮอร์ดี-เกอร์ดี

เฮอร์ดี-เกอร์ดี (hurdy-gurdy) เป็นเครื่องดนตรีชนิดเครื่องสายที่ผลิตโดยใช้ล้อชั้นสนที่ใช้มือหมุนข้อเหวี่ยงถูกับสาย ล้อทำหน้าที่คล้ายกับคันชักไวโอลิน และเสียงโน้ตที่เล่นจากเครื่องก็คล้ายกับเสียงของไวโอลินเช่นกัน เล่นเมโลดีบนแผงแป้นที่กดแทนเจนต์ หรือลิ่มเล็ก ๆ ที่มักทำจากไม้ กับสายตั้งแต่หนึ่งสายเพื่อเปลี่ยนระดับเสียง เฮอร์ดี-เกอร์ดีมีแผงเสียงและโพรงกลวงเพื่อทำให้ได้ยินการสั่นของสาย เช่นเดียวกับเครื่องสายอะคูสติกอื่นส่วนมาก
เครื่องสาย
เครื่องดนตรีสากล
ทางรถไฟสายชุมทางทุ่งสง–กันตัง

ทางรถไฟสายชุมทางทุ่งสง–กันตัง หรือ ทางแยกกันตัง เป็นเส้นทางรถไฟสายหนึ่งที่แยกมาจากทางรถไฟสายใต้ (ธนบุรี–สุไหงโก-ลก) ที่สถานีรถไฟชุมทางทุ่งสง จังหวัดนครศรีธรรมราช มีปลายทางที่สถานีรถไฟกันตัง จังหวัดตรัง ปัจจุบันถือเป็นเส้นทางรถไฟเพียงสายเดียวของภาคใต้ฝั่งทะเลอันดามัน
== ประวัติ ==
มีการก่อสร้างทางรถไฟสายใต้ครั้งแรกเมื่อปี พ.ศ. 2452 และเริ่มมีการสร้างสถานีรถไฟกันตัง (ขณะนั้นใช้ชื่อว่าสถานีรถไฟตรัง) เพื่ออำนวยความสะดวกในการก่อสร้างทางรถไฟสายใต้ จากนั้นจึงมีการสร้างท่าเรือกันตังสำหรับใช้ในการขนส่งเพราะติดชายฝั่งทะเลอันดามัน และสร้างโรงงานประกอบรถจักรและล้อเลื่อนสำหรับใช้ในการก่อสร้างทางรถไฟสายใต้ เบื้องต้นได้แบ่งการเดินรถออกเป็นสองช่วงคือสถานีรถไฟกันตัง–ห้วยยอด ระยะทาง 49 กิโลเมตร เปิดใช้งานครั้งแรกเมื่อวันที่ 1 เมษายน พ.ศ. 2456 และจากสถานีรถไฟห้วยยอด–ชุมทางทุ่งสง ระยะทาง 44 กิโลเมตร เดินรถเมื่อวันที่ 1 มกราคม พ.ศ. 2456 รวมมีระยะทางทั้งหมด 92.802 กิโลเมตรเมื่อนับจากสถานีรถไฟชุมทางทุ่งสง ถือเป็นเส้นทางรถไฟที่เก่าแก่สายหนึ่ง
ทางรถไฟสายนี้มีสถานีปลายทางคือสถานีรถไฟตรัง ต่อมาได้มีการย้ายตัวเมืองไปที่ตำบลทับเที่ยง สถานีรถไฟตรังจึงเปลี่ยนชื่อเป็นสถานีรถไฟกันตัง ส่วนสถานีรถไฟทับเที่ยงซึ่งเป็นที่ตั้งของตัวเมืองใหม่ก็เปลี่ยนชื่อเป็นสถานีรถไฟตรังมาจนถึงปัจจุบัน ในอดีตบริเวณสถานีรถไฟกันตัง มีรางรถไฟอีก 500 เมตรมุ่งสู่ท่าเทียบเรือกันตัง จากการที่สถานีรถไฟกันตังตั้งอยู่ใกล้กับท่าเรือกันตัง จึงใช้สำหรับรับสินค้าจากต่างประเทศ โดยเฉพาะอย่างยิ่งจากยุโรป เช่น ประเทศเยอรมนี, สหราชอาณาจักร, สหรัฐ และอินเดีย โดยมากเป็นวัสดุสำหรับก่อสร้างและล้อเลื่อนที่สั่งมาจากต่างประเทศ ทั้งนี้ท่าเรือกันตังมีการส่งต่อสินค้าอาทิ ยางพารา ไม้ยางพารา ยิปซัม และปูนซีเมนต์ไปยังท่าเรือปีนังเป็นสินค้าขาออกอย่างเดียว โดยสินค้าจะส่งต่อไปยังประเทศต่าง ๆ แต่ภายหลังรัฐบาลไทยหันไปนำเข้าสินค้าจากญี่ปุ่นแทนยุโรป ทำให้ท่าเรือกันตังซบเซาจนต้องยกเลิกกิจการขนส่งสินค้าจากท่าเรือกันตัง ปัจจุบันรางรถไฟที่มุ่งไปยังท่าเรือกันตังจึงถูกชาวบ้านรุกล้ำ
สิ่งที่พิเศษอย่างหนึ่งของทางรถไฟสายนี้คืออาคารของสถานีรถไฟกันตัง ที่ยังคงรูปแบบสถาปัตยกรรมที่เป็นเอกลักษณ์ดั้งเดิมเหมือนตั้งแต่แรกสร้าง ตัวอาคารสร้างด้วยไม้ชั้นเดียวผสานอิทธิพลตะวันออกและตะวันตก หลังคาเป็นรูปปั้นหยาผสมหลังคาจั่ว ผนังมีสีเหลืองมัสตาร์ด ตัดกับสีน้ำตาลจากขอบหน้าต่าง ขอบประตู เสา และคาน จากความโดดเด่นดังกล่าวทำให้สถานีแห่งนี้ขึ้นทะเบียนเป็นโบราณสถานโดยกรมศิลปากร
== การเดินรถ ==
ขบวนรถที่บริการมีดังนี้
ขบวนรถเร็วที่ 167 กรุงเทพ-กันตัง
ขบวนรถเร็วที่ 168 กันตัง-กรุงเทพ
ขบวนรถด่วนที่ 83 กรุงเทพ-ตรัง
ขบวนรถด่วนที่ 84 ตรัง-กรุงเทพ
== อ้างอิง ==
เส้นทางรถไฟในประเทศไทย
ทางรถไฟในจังหวัดตรัง
ทางรถไฟในจังหวัดนครศรีธรรมราช
อำเภอทุ่งสง
อำเภอห้วยยอด
อำเภอรัษฎา
สิ่งก่อสร้างในอำเภอเมืองตรัง
สิ่งก่อสร้างในอำเภอกันตัง
รีอาซิลเวีย

รีอาซิลเวีย (Rheasilvia) เป็นลักษณะภูมิประเทศที่โดดเด่นที่สุดในดาวเคราะห์น้อยเวสตาและคาดว่านี้อาจเป็นผลกระทบจากแอ่งปะทะ ปากแอ่งมีขนาดเส้นผ่าศูนย์กลาง 505 กม. คิดเป็น 90% ของเส้นผ่าศูนย์กลางของเวสตาเองและคิดเป็น 95% เส้นผ่านศูนย์กลางเฉลี่ยของเวสตา (529 กม.) อย่างไรก็ตามค่าเฉลี่ยของเวสตานั้นเป็นผลกระทบจากแอ่งปะทะนั้นเอง จุดสูงสุดตรงกลางแอ่งนั้นมีความสูงกว่า 22 กม.ทำให้มันเป็นภูเขาที่สูงที่สุดในระบบสุริยะ
== การค้นพบ ==
รีอาซิลเวียถูกพบโดยกล้องโทรทรรศน์อวกาศฮับเบิลใน พ.ศ. 2540 แต่ยังไม่ได้รับการตั้งชื่อจนกระทั่งยานสำรวจอวกาศดอว์นไปสำรวจเวสตาใน พ.ศ. 2554 ชื่อของมันตั้งตาม รีอา ซิลเวีย เทพธิดาพรหมจารีและมารดาของผู้ก่อตั้งกรุงโรม
== ลักษณะ ==
แอ่งรีอาซิลเวียบางส่วนทับกับเวนอิเนอา (Veneneia) ซึ่งเป็นแอ่งที่เกิดก่อนและมีขนาดใหญ่เกือบ 395 กม.
ขอบของรีอาซิลเวียมีความลาดชันและสูง 4-12 กิโลเมตรเหนือพื้นที่โดยรอบ ก้นแอ่งมีความลึก 13 กิโลเมตรใต้พื้นดินโดยรอบ กลางแอ่งมีลักษณะเป็นลูกคลื่นและเนินกลางแอ่งมีเส้นผ่านศูนย์กลาง 200 กิโลเมตรและสูงจากก้นแอ่งประมาณ 20-25 กิโลเมตรซึ่งสูงที่สุดในระบบสุริยะ แอ่งนี้คาดว่าน่าจะเกิดจากการชนกันของดาวเคราะห์น้อย
การศึกษาสเปกโทรสโกปีของฮับเบิลได้แสดงให้เห็นว่าแอ่งอุตกาบาตนี้เจาะลึกลงไปบนชั้นต่าง ๆ ของเปลือกดาวและอาจจะเจาะลงไปถึงเนื้อดาวตามผลที่แสดงโดยเส้นสเปกตรัมของโอลิวีน
เวสตามีร่องแคบในเขตเส้นศูนย์สูตรซึ่งคาดว่าน่าจะเกิดจากการชนครั้งใหญ่ ร่องแคบที่ใหญ่ที่สุดคือดิวาเลียน ฟอสซา (Divalia Fossa) ซึ่งกว้าง 22 กม. ยาว 465 กม.
มีการประเมินว่าการชนครั้งนี้ทำให้ขุดปริมาตรของเวสตาออกมาประมาณ 1% และเป็นไปได้ว่าดาวเคราะห์น้อยตระกูลเวสต้าและดาวเคราะห์น้อยประเภท Vเกิดมาจากการชนในครั้งนี้ หากกรณีนี้เป็นความจริงที่ว่ามีเศษประมาณ 10 กิโลเมตรรอดจากการโดนระเบิดจนถึงปัจจุบันก็แสดงว่าแอ่งอุตกาบาตนี้มีอายุมากกว่า 1 พันล้านปีมาแล้ว และยังรวมถึงนี้อาจเป็นที่มาของHED meteorite เชื่อกันว่าดาวเคราะห์น้อยประเภท V เป็น 6% ของมวลที่ออกมาจากเวสตาและยังมีเศษชิ้นส่วนอื่น ๆ ที่เล็กจนไม่สามารถสังเกตเห็นได้ หรืออาจหายไปเพราะเข้าใกล้ช่องว่างเคิร์กวูดซึ่งเป็นผลจากสภาวะยาร์คอฟสกี (Yarkovsky effect) หรือRadiation pressure (ในกรณีของเศษเล็ก ๆ น้อย ๆ)
== ภาพ ==
{|
|-
| 
| 
| 
|}
{|
|-
| 
| 
| 
|}
== อ้างอิง ==
ลักษณะพื้นผิวของ 4 เวสตา
การชนของอุตกาบาตบนดาวเคราะห์น้อย
โซโคตรา

โซโคตรา (Socotra, Soqotra) หรือ ซุกุฏรอ (سُقُطْرَى‎) เป็นชื่อกลุ่มของเกาะ 4 เกาะในทะเลอาหรับและเป็นชื่อเกาะที่ใหญ่ที่สุดในกลุ่มเกาะนั้น โซโคตราตั้งอยู่ใกล้เส้นทางการเดินเรือที่สำคัญและเป็นส่วนหนึ่งของประเทศเยเมนอย่างเป็นทางการ กลุ่มเกาะนี้เคยขึ้นกับเขตผู้ว่าการเอเดนอยู่เป็นเวลานาน ใน พ.ศ. 2547 ได้ย้ายมาขึ้นกับเขตผู้ว่าการฮัฎเราะเมาต์ซึ่งอยู่ใกล้กับกลุ่มเกาะมากกว่าเอเดน (แม้ว่าเขตผู้ว่าการที่อยู่ใกล้ที่สุดคืออัลมะฮ์เราะฮ์) จนกระทั่งใน พ.ศ. 2556 จึงได้ยกฐานะขึ้นเป็นเขตผู้ว่าการโซโคตรา
เกาะโซโคตรามีเนื้อที่ประมาณร้อยละ 95 ของกลุ่มเกาะโซโคตรา มีความยาว 132 กิโลเมตร (82 ไมล์) และมีความกว้าง 49.7 กิโลเมตร (30.9 ไมล์) ตั้งอยู่ห่างจากจะงอยแอฟริกาไปทางทิศตะวันออกประมาณ 240 กิโลเมตร (150 ไมล์) และห่างจากคาบสมุทรอาหรับไปทางทิศใต้ประมาณ 380 กิโลเมตร (240 ไมล์) เกาะมีสภาพโดดเดี่ยวมากและเป็นที่อยู่อาศัยของสิ่งมีชีวิตเฉพาะถิ่นหลายชนิด พืชบนเกาะที่เป็นพืชเฉพาะถิ่นมีจำนวนมากถึงหนึ่งในสาม เกาะนี้จึงได้ชื่อว่าเป็น "สถานที่ที่ดูแปลกประหลาดที่สุดในโลก"
== อ้างอิง ==
มรดกโลกในประเทศเยเมน
เกาะในประเทศเยเมน
เกาะในทะเลอาหรับ
ปากาตันฮาราปัน

ปากาตันฮาราปัน (Pakatan Harapan ) พันธมิตรทางการเมืองที่ก่อตั้งเมื่อ ค.ศ. 2015 เกิดจากการจับมือกันระหว่างพรรคการเมืองฝ่ายซ้ายกับพรรคการเมืองสายกลาง นับเป็นพันธมิตรทางการเมืองที่มีขนาดใหญ่เป็นอันดับ 2 ของมาเลเซีย ได้ครองเสียงข้างมากในสภาผู้แทนราษฎรหลังจากมีชัยชนะเหนือบารีซันนาซีโยนัล และมาฮาดีร์ บิน โมฮามัด ประธานของพรรค ได้ดำรงตำแหน่งนายกรัฐมนตรีมาเลเซียตั้งแต่วันที่ 10 พฤษภาคม ค.ศ. 2018
== อ้างอิง ==
พรรคการเมืองมาเลเซีย
พรรคการเมืองที่ก่อตั้งเมื่อ พ.ศ. 2558
พรรคการเมืองมาเลเซียที่ก่อตั้งเมื่อ พ.ศ. 2558
อินเตอร์สเตตเอช 1

อินเตอร์สเตตเอช 1 (Interstate H-1 หรือเขียนย่อเป็น H-1) เป็นทางหลวงอินเตอร์สเตตที่มีเส้นทางอยู่บนเกาะโอวาฮู รัฐฮาวาย แม้ว่าหมายเลขจะเป็นเลข 1 แต่ก็เป็นเส้นทางในแนวตะวันออก-ตะวันตก ตามหลักการกำหนดหมายเลขสำหรับรัฐฮาวายที่มี H นำหน้า แล้วตามด้วยตัวเลขที่บ่งบอกถึงลำดับการสร้าง อินเตอร์สเตตเอช 1 เริ่มจากทางหลวงฮาวายหมายเลข 93 (Farrington Highway) ในin Kapolei สิ้นสุดบนทางหลวงฮาวายหมายเลข 72 (Kalanianaole Highway) ในโฮโนลูลู (ทางออก 19A) เมืองหลวงของรัฐฮาวาย โดยอินเตอร์สเตตเอช 1 นั้นรู้จักกันในชื่อ ลูนาลิโลฟรีเวย์ และบางช่วงก็มีชื่อว่า ควีนลีลีโอกาลานีฟรีเวย์
== อ้างอิง ==
== แหล่งข้อมูลอื่น==
Exit List for Interstate H-1
Photos of Interstate H-1
H1
ถนนในรัฐฮาวาย
พรรคประชาภิวัฒน์ (พ.ศ. 2561)

พรรคประชาภิวัฒน์ (People Progressive Party, ชื่อย่อ: ปชภ./PRA) พรรคการเมืองที่ได้ยื่นจดจองชื่อพรรคต่อ คณะกรรมการการเลือกตั้ง เป็นลำดับที่ 14/2561 เมื่อวันศุกร์ที่ 2 มีนาคม พ.ศ. 2561 มี พลตรี ไชยนาจ ญาติฉิมพลี เป็นผู้ยื่นคำร้องขอ
ต่อมาในวันพฤหัสบดีที่ 5 เมษายน พ.ศ. 2561 ทางพรรคประชาภิวัฒน์ได้รับหนังสือรับจดแจ้งจัดตั้งพรรคจาก กกต. พร้อมกับ พรรคพลังพลเมืองไทย เพื่อให้ทางพรรคได้ดำเนินการจดทะเบียนจัดตั้งพรรคต่อไป
กระทั่งวันอาทิตย์ที่ 15 เมษายน พ.ศ. 2561 พรรคประชาภิวัฒน์ได้จัดประชุมใหญ่สามัญครั้งที่ 1/2561 เพื่อร่างข้อบังคับพรรค ระเบียบพรรค อุดมการณ์พรรคและนโยบายของพรรครวมถึงเพื่อเลือกหัวหน้าพรรค เลขาธิการพรรคและคณะกรรมการบริหารพรรคปรากฏว่า นาย สมเกียรติ ศรลัมพ์ อดีต ส.ว. นครสวรรค์ เป็นหัวหน้าพรรคคนแรกและนาง นันทนา สงฆ์ประชา เป็นเลขาธิการพรรคคนแรก และได้ยื่นจดทะเบียนจัดตั้งพรรคต่อ กกต. เมื่อวันพฤหัสบดีที่ 3 พฤษภาคม พ.ศ. 2561 ซึ่ง กกต. ได้รับจดทะเบียนจัดตั้งพรรคประชาภิวัฒน์เป็นลำดับที่ ๓/๒๕๖๑ เมื่อวันศุกร์ที่ 10 สิงหาคม พ.ศ. 2561 และได้มีการประกาศในราชกิจจานุเบกษาเมื่อวันที่ 13 กันยายน พ.ศ. 2561
พรรคประชาภิวัฒน์ ถูกกล่าวถึงว่าเป็นพรรคการเมืองที่มีสายสัมพันธ์กับวัดพระธรรมกาย เป็นพรรคเพื่อพระพุทธศาสนา
== คณะกรรมการบริหารพรรค ==
=== ชุดที่ 1 (15 เมษายน 2561 —) ===
นายสมเกียรติ ศรลัมพ์ หัวหน้าพรรค
พลตรีไชยนาจ ญาติฉิมพลี รองหัวหน้าพรรค
พลตำรวจโทนาวิน วงศ์รัตนมัจฉา รองหัวหน้าพรรค
นายยู เจียยืนยงพงศ รองหัวหน้าพรรค
นางนันทนา สงฆ์ประชา เลขาธิการพรรค
== การเลือกตั้ง ==
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งแบบบัญชีรายชื่อ จำนวน 1 ที่นั่ง คือ สมเกียรติ ศรลัมพ์ ต่อมาเขาได้ลาออกจากตำแหน่งเพื่อรับหน้าที่กรรมการผู้ช่วยรัฐมนตรี จึงเลื่อน นันทนา สงฆ์ประชา ขึ้นมาแทน
== ประวัติการทำงานในรัฐสภา ==
== อ้างอิง ==
== แหล่งข้อมูลอื่น ==
ป
ป
พรรคประชาภิวัฒน์ (พ.ศ. 2561)
กลุ่มอาการกตัญญูเฉียบพลัน

กลุ่มอาการกตัญญูเฉียบพลัน เป็นคำอย่างไม่เป็นทางการที่บุคลากรทางการแพทย์นิยมใช้บรรยายสถานการณ์ที่ญาติที่อยู่ห่างไกลมาที่โรงพยาบาลในขณะที่ผู้ป่วยสูงอายุกำลังเข้ารับการรักษาอาการเจ็บป่วยที่เป็นรุนแรงถึงขั้นมีโอกาสเสียชีวิตหรือกำลังจะเสียชีวิต และขอร้องหรือบังคับให้ผู้ให้บริการทางการแพทย์ให้การรักษาทุกรูปแบบไม่ว่าจะมีราคาสูงหรือก่อให้เกิดความทุกข์ทรมานเพียงใดก็ตาม เพื่อช่วยชีวิตหรือยืดชีวิตผู้ป่วยให้ได้ หรืออีกรูปแบบหนึ่งอาจตำหนิแนวทางการรักษาเดิม หรือขอให้เปลี่ยนแปลงรูปแบบการรักษาใหม่
บุคลากรทางการแพทย์ในสหรัฐอเมริกานิยมเรียกปรากฏการณ์เดียวกันนี้ว่า กลุ่มอาการลูกสาวจากแคลิฟอร์เนีย (Daughter from California syndrome) ส่วนบุคลากรทางการแพทย์ในแคลิฟอร์เนียจะเรียกปรากฏการณ์นี้ว่า "ลูกสาวจากนิวยอร์ก"
==อ้างอิง==
เวชศาสตร์บรรเทา